ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1996 για την κατάργηση της απόφασης σχετικά με την ύπαρξη υπερβολικού ελλείμματος στη Δανία (96/420/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 104 Γ παράγραφος 12,

τη σύσταση της Επιτροπής,

Εκτιμώντας:

ότι το δεύτερο στάδιο για την πραγματοποίηση της Οικονομικής και Νομισματικής Ένωσης άρχισε την 1η Ιανουαρίου 1994 7 ότι το άρθρο 109 Ε παράγραφος 4 της συνθήκης ορίζει ότι κατά το δεύτερο στάδιο τα κράτη μέλη προσπαθούν να αποφεύγουν τα υπερβολικά δημοσιονομικά ελλείμματα 7

ότι υπάρχει διαδικασία υπερβολικού ελλείμματος η οποία προβλέπει την έκδοση απόφασης για την ύπαρξη υπερβολικού ελλείμματος και την κατάργηση της απόφασης αυτής μετά τη διόρθωση του ελλείμματος 7 ότι κατά τη διάρκεια του δεύτερου σταδίου, η διαδικασία του υπερβολικού ελλείμματος διέπεται από τις διατάξεις του άρθρου 104 Γ της συνθήκης, εξαιρουμένων των παραγράφων 1, 9 και 11 7 ότι το πρωτόκολλο για τη διαδικασία του υπερβολικού ελλείμματος, το οποίο προσαρτάται στη συνθήκη, περιέχει συμπληρωματικές διατάξεις για την εφαρμογή της διαδικασίας αυτής 7 ότι ο κανονισμός (ΕΚ) αριθ. 3605/93 του Συμβουλίου (1), καθορίζει λεπτομερείς κανόνες και ορισμούς για την εφαρμογή των διατάξεων του εν λόγω πρωτοκόλλου 7

ότι μετά από σύσταση της Επιτροπής, το Συμβούλιο, σύμφωνα με το άρθρο 104 Γ παράγραφος 6, αποφάσισε στις 26 Σεπτεμβρίου 1994, ότι υφίσταται υπερβολικό έλλειμμα στη Δανία 7 ότι σύμφωνα με το άρθρο 104 Γ παράγραφος 7, το Συμβούλιο απηύθηνε συστάσεις, στις 7 Νοεμβρίου 1994 και στις 24 Ιουλίου 1995, στη Δανία προκειμένου να τερματιστεί η κατάσταση υπερβολικού ελλείμματος 7

ότι σύμφωνα με τις διατάξεις του άρθρου 104 Γ παράγραφος 12, μια απόφαση του Συμβουλίου για την ύπαρξη υπερβολικού ελλείμματος καταργείται εφόσον, κατά τη γνώμη του Συμβουλίου, έχει διορθωθεί το υπερβολικό έλλειμμα στο οικείο κράτος μέλος 7

ότι για την κατάργηση της απόφασης αυτής το Συμβούλιο αποφασίζει μετά από σύσταση της Επιτροπής 7 ότι από τα στοιχεία τα οποία παρείχε η Επιτροπή με βάση την έκθεση που υπέβαλε η Δανία το Μάρτιο του 1996 σύμφωνα με τις διατάξεις του κανονισμού (ΕΚ) αριθ. 3605/93, συνάγονται τα ακόλουθα συμπεράσματα:

η προσωρινή αύξηση του δημοσιονομικού ελλείμματος που παρατηρήθηκε το 1993 έχει αναστραφεί. Οι δανειακές ανάγκες του δημόσιου τομέα στη Δανία μειώθηκαν το 1994 και το 1995 και ανήλθαν στο 1,4 % του ΑΕΠ το 1995, δηλαδή σε ένα επίπεδο που είναι πολύ χαμηλότερο από την τιμή αναφοράς της συνθήκης, και αναμένεται να σημειώσουν νέα μείωση το 1996 7

ο λόγος του δημόσιου χρέους προς το ΑΕΠ μειώθηκε το 1994 και το 1995, κατά το οποίο υποχώρησε από το 80,1 % στο 71,9 % του ΑΕΠ. Η εξέλιξη του ακαθάριστου λόγου του δημόσιου χρέους προς το ΑΕΠ, και ιδίως η προηγούμενη αύξησή του, επηρεάστηκε σε ιδιαίτερα μεγάλο βαθμό από ειδικούς θεσμικούς παράγοντες, οι οποίοι το 1995 αντιπροσώπευαν περίπου 19 % του ΑΕΠ 7

το έλλειμμα διαμορφώνεται σήμερα σε επίπεδα πολύ χαμηλότερα από την τιμή αναφοράς της συνθήκης και αναμένεται να παραμείνει στα επίπεδα αυτά μεσοπρόθεσμα 7 ο λόγος του δημόσιου χρέους προς το ΑΕΠ μειώθηκε σημαντικά επί δύο συνεχή έτη και αναμένεται να σημειώσει νέα αισθητή μείωση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Μετά από συνολική εκτίμηση συνάγεται το συμπέρασμα ότι η κατάσταση υπερβολικού ελλείμματος στη Δανία έχει διορθωθεί.

Άρθρο 2

Η απόφαση του Συμβουλίου, της 26ης Σεπτεμβρίου 1994, για την ύπαρξη υπερβολικού ελλείμματος στη Δανία καταργείται.

Άρθρο 3

Η παρούσα απόφαση απευθύνεται στο Βασίλειο της Δανίας.

Λουξεμβούργο, 27 Ιουνίου 1996.

Για το Συμβούλιο

Ο Πρόεδρος

A. MACCANICO

(1) ΕΕ αριθ. L 332 της 31. 12. 1993, σ. 7.